**Tiszavasvári Város Önkormányzata**

**Képviselő-testülete**

**13/2021. (VII.29.) Kt. számú**

**határozata**

**A Tiszavasvári komplex felzárkózási program keretében „Felzárkózási fejlesztések és szolgáltatások” megvalósításáról**

Tiszavasvári Város Önkormányzata Képviselő-testülete „**A Tiszavasvári komplex felzárkózási program keretében „Felzárkózási fejlesztések és szolgáltatások” megvalósításáról”** szóló előterjesztéssel kapcsolatban az alábbi döntést hozza**:**

1. 1 **Mint tulajdonosi jogkörgyakorló** és későbbi feladatellátó **jóváhagyja** a Tiszavasvári komplex felzárkózási program keretében **az alábbi** **„Felzárkózási fejlesztések és szolgáltatások”** megvalósításáta **megjelölt önkormányzati tulajdonú ingatlanokon:**

1.1.1 **Közösségi Ház felújítása** (tiszavasvári 2539/2 hrsz. Tiszavasvári, Széles u. 1.)

1.1.2 **Tanoda és Biztos Kezdet Gyerekház építése** (200 m2) a Külső-Szentmihályi városrészen (tiszavasvári 2531 hrsz.)

1.1.3 **Aszfaltos pálya felújítása** a Külső-Szentmihályi városrészen (tiszavasvári 2523 hrsz.**)**

1.1.4 Külső-Szentmihályi városrészen az új Tanoda és Biztos Kezdet Gyerekházhoz, valamint a Fürdőhöz (Közösségi házhoz) szükséges közművesítés (gáz, víz, szennyvíz, elektromos áram), valamint a **környező utak felújítása**, továbbá a Tanoda és Biztos Kezdet Gyerekháznak helyet adó - tiszavasvári 2531 hrsz. – körbekerítése

1.1.5 **Tanoda és Biztos Kezdet Gyerekház** működtetése céljából Büdi városrészen a tiszavasvári 822/2/A/2 hrsz. ingatlan felújítása

1.2 Tárgyi eszköz beszerzés keretében - a tanoda és biztos kezdet gyerekház szolgáltatásokhoz kapcsolódóan - **két darab 20 fős busz vásárlása.**

1.3 **Felhatalmazza a polgármestert** a Támogatói Okirat kiállításához szükséges kérelem és a szükséges nyilatkozatok benyújtására, aláírására, a támogatott cél megvalósítása érdekében szükséges intézkedések, nyilatkozatok megtételére, egyeztetések lefolytatására, valamint a támogatói módosító javaslatoknak megfelelőség érdekében szükséges intézkedések megtételére.

1.4 **Felkéri a polgármestert**, hogy a Támogatói Okiratot – kibocsátását követően - elfogadásra terjessze a Képviselő-testület elé.

**Határidő: 1.1 azonnal, 1.2 és 1.3 esedékességkor Felelős: Szőke Zoltán**

 **polgármester**

2.1 **Úgy dönt,** hogy a **Magyarországi Magiszter Alapítvány** használatba vevővel(székhelye: 4024 Debrecen, Wesselényi u. 4/b.) a tiszavasvári 2539/2 hrsz-ú, a valóságban a 4440, Tiszavasvári, Széles u. 1. szám alatti **Közösségi Ház** **használatára vonatkozó – 2013. május 1. napján kelt - használati szerződést –** a szerződés VII.2. pontjában foglaltaknak megfelelően **15 napos felmondási idővel - rendes felmondással megszünteti,** az épületben jelenleg is **működő népkonyha funkció megtartása mellett**.

2.2 Hozzájárul ahhoz, hogy a **Közösségi Házban jelenleg működő** **népkonyha szolgáltatás továbbra is zavartalanul működjön a felújítás ideje alatt és azt követően is –** külön megállapodás szerint - tekintettel arra, hogy a szolgáltatás jellegéből adódóan az összeegyeztethető a felújítási munkálatokkal.

2.3 Kezdeményezi a **Közösségi Házban működő népkonyha szolgáltatásra vonatkozó szerződés megkötését azzal, hogy a jelenleg működő szolgáltatás folyamatossága biztosított legyen.** Ennek érdekében **egyidejűleg felkéri a Magyarországi Magiszter Alapítvány képviselőjét**, hogy a népkonyha szolgáltatásra fennálló szerződésének megszüntetése során legyen figyelemmel arra, hogy a megszűnés időpontja és az új szerződés kezdete a szolgáltatás folyamatos biztosítását tegye lehetővé.

2.4 **Felkéri a polgármestert**, hogy a népkonyha szolgáltatásra vonatkozó szerződést terjessze a Képviselő-testület elé.

2.5 Felkéri a polgármestert, hogy jelen döntésről tájékoztassa a Magyarországi Magiszter Alapítvány képviselőjét a 2.1 pontban foglalt felmondás közlése érdekében.

**Határidő: 2.1 és 2.2 és 2.5 azonnal, Felelős: Szőke Zoltán**

 **2.3 és 2.4 esedékességkor polgármester**

**Szőke Zoltán Dr. Kórik Zsuzsanna**

**polgármester jegyző**